പ്രവര്ത്തനരഹിതമായ ഫാക്ടറിയുടെ മതില് ഇടിഞ്ഞുവീണ് ആക്രി വ്യാപാരി മരിച്ചു സുള്ള്യ: www.kasargodvartha.com 05.11.2021 പ്രവര്ത്തനരഹിതമായ ഫാക്ടറിയുടെ മതില് ഇടിഞ്ഞുവീണ് ആക്രി വ്യാപാരി മരിച്ചു. സുള്ള്യയിലെ അബ്ദുല് ഖാദര് 48 ആണ് മരിച്ചത്. സുള്ള്യയിലെ മലനാട് കശുവണ്ടി ഫാക്ടറിയുടെ പഴയ കെട്ടിടത്തില് നിന്ന് ഇരുമ്ബും മറ്റും നീക്കം ചെയ്യുന്നതിനിടെയാണ് അപകടം സംഭവിച്ചത്.ഫാക്ടറിയുടെ പ്രവര്ത്തനം വര്ഷങ്ങള്ക്ക് മുമ്ബ് നിലച്ചിരുന്നു. പഴയ കെട്ടിടം പൊളിക്കുന്ന പ്രവൃത്തി അടുത്തിടെയാണ് അബ്ദുല് ഖാദര് ഏറ്റെടുത്തത്. തുടര്ന്ന് വെള്ളിയാഴ്ച രാവിലെ ഏതാനും തൊഴിലാളികളുമായി അബ്ദുല് ഖാദര് ഇവിടെ എത്തിയിരുന്നു. ഭിത്തിക്ക് മുകളില് സ്ഥാപിച്ചിരുന്ന ഇരുമ്ബ് റൂഫ് കയറുപയോഗിച്ച് താഴേക്ക് വലിക്കുന്നതിനിടെ അപ്രതീക്ഷിതമായി അബ്ദുല് ഖാദറിന്റെ മേല് മതില് ഇടിഞ്ഞുവീണ് തല്ക്ഷണം മരണം സംഭവിക്കുകയായിരുന്നു.സുള്ള്യ പൊലീസ് സ്ഥലത്തെത്തി അന്വേഷണം നടത്തി. മൃതദേഹം പോസ്റ്റ് മോര്ടെത്തിനായി സര്കാര് ആശുപത്രിയിലേക്ക് മാറ്റി. അബ്ദുല് ഖാദറിന് ഭാര്യയും രണ്ട് പെണ്മക്കളുമുണ്ട്.: Kerela, Kasaragod, News, Accidental Death, Scrap merchant died when wall of defunct factory collapsed.